Alanis Morissettová

Alanis Nadine Morissettová, známa ako Alanis Morissettová (; * 1. jún 1974, Ottawa, Ontário, Kanada), je kanadsko-americká speváčka-skladateľka, hudobníčka, producentka i autorka piesní. Je tiež multiinštrumentalistkou: ovláda hru na gitare, fúkacej harmonike, flaute či piane. Príležitostne účinkuje aj ako herečka.

Morissettová začala svoju kariéru v Kanade, kde vydala dva albumy, preslávila sa však až svojím americkým debutom Jagged Little Pill, ktorý sa stal k roku 1995 najpredávanejším ženským albumom v Spojených štátoch a celosvetovo najpredávanejším albumom: predalo sa z neho 30 miliónov kópií. Úspech mal aj jej nasledujúci album Supposed Former Infatuation Junkie, pričom na ďalších sa Morissettová zhostila aj úlohy producentky.

Morissettová získala v priebehu svojej kariéry dvanásť Juno Awards a sedem Grammy Awards. Celosvetovo predala viac ako 60 miliónov albumov.

Detstvo a mladosť 
Alanis Morissettová sa narodila v Ottawe, v kanadskej provincii Ontario do katolícky založenej rodiny. Jej matka Georgia Mary Ann (rodená Feuerstein) je učiteľkou s maďarskými koreňmi, otec, francúzsky Kanaďan Alan Richard Morissette, pracuje ako riaditeľ strednej školy. Morissette má brata Wadea, ktorý je jej dvojčaťom a staršieho brata Chada.

Už na základnej škole ju označovali za talentované dieťa, na základe čoho navštevovala študijný program St. Elizabeth's PGL, ktorý bol určený práve týmto deťom. Navštevovala tiež strednú školu Immaculata a Glebe Collegiate Institute v Ottawe, aj napriek tomu, že sa aj naďalej pokúšala o kariéru v umení.

Hudobné začiatky 
Morissettová sa hudbe začala venovať vo veku šiestich rokov hrou na klavír. Roku 1984 napísala prvú skladbu „Fate Stay with Me“ (Osud ostaň so mnou), ktorú poslala lokálnej folkovej speváčke Lindsay Morgan. Tá si následne vzala Morissettovú pod ochranné krídla ako svoju chránenkyňu. Spolu našli aj nahrávacie vydavateľstvo, ktorý vydalo skladbu v malom náklade ako singel. Skladba však získala aj krátky vysielací čas. 

V roku 1986 sa začala pravidelne objavovať v show You Can’t Do That on Television televíznych sietí CTV/Nickelodeon. V roku 1987 sa zúčastnila úvodného ročníka amatérskej súťaže Rising Star Talent Competition (Súťaž vychádzajúcich talentov) v Toronte, ktorá bola súčasťou podujatia s názvom Canadian National Exhibition (Kanadská národná expozícia).

Zúčastnila sa tiež newyorského konkurzu, ktorý ju posunul do americkej televíznej show Star Search (Pátranie po hviezdach). V súťaži, ktorá sa odohrávala v Los Angeles, vystupovala pod umeleckým menom Alanis Nadine, pozostávajúcim z jej prvého a druhého krstného mena, ale vypadla po prvom kole. V roku 1988 však uzavrela obchod s talentovou agentúrou MCA Publishing, ktorá jej pomohla s financovaním nahrávania prostredníctvom jednej zo svojich pridružených pobočiek.

Diskografia 
 1991: Alanis
 1992: Now Is the Time
 1995: Jagged Little Pill
 1996: Space Cakes
 1998: Supposed Former Infatuation Junkie
 1999: MTV Unplugged
 2002: Under Rug Swept
 2002: Feast On Scraps
 2004: So-Called Chaos
 2008: Flavors of Entanglement
 2012: Havoc and Bright Lights

Poznámky

Referencie

Iné projekty

Externé odkazy 
 Oficiálna stránka speváčky 

 
Kanadské speváčky elektronickej hudby
Kanadské popové speváčky
Kanadské rockové speváčky
Kanadskí popoví gitaristi
Kanadskí rockoví gitaristi
Kanadskí popoví klaviristi
Kanadskí rockoví klaviristi
Kanadskí flautisti
Kanadskí speváci-skladatelia
Kanadskí skladatelia modernej hudby
Kanadskí vegetariáni
Speváčky elektronickej hudby USA
Popové speváčky USA
Rockové speváčky USA
Popoví gitaristi USA
Rockoví gitaristi USA
Popoví klaviristi USA
Rockoví klaviristi USA
Flautisti USA
Speváci-skladatelia USA
Skladatelia modernej hudby USA
Vegetariáni USA
Gitaristky
Držitelia ceny Grammy
Dvojčatá
Osobnosti USA kanadského pôvodu
Osobnosti z Ottawy
Interpreti MCA Records
Naturalizované osobnosti USA